আগামীকাল নীলষষ্ঠী, ১২ রাশির জাতক-জাতিকার জীবন কেমন যাবে

নীলষষ্ঠী। পুত্রের মঙ্গল কামনায় মায়েরা এই ব্রত করে থাকেন। নীলষষ্ঠী (Nilashasthi ) মাতৃ স্নেহের প্রকাশ। প্রখর গ্রীষ্মকে উপেক্ষা করে চৈত্র সংক্রান্তির আগের দিন মায়েরা এই দিনটি গভীর ভালোবাসার সঙ্গে পালন করে থাকে। সূর্যাস্তের পর মহাদেবের (Lord Shiva) পুজো করেন, শিবলিঙ্গে জল ঢেলে উপবাস ভঙ্গ করেন তাঁরা। পঞ্জিকা অনুসারে এই দিন ষষ্ঠী তিথি না হলেও, বছরের পর বছর ধরে এই দিনটিতে নীল ষষ্ঠী পালন হয়ে আসছে। এই বছর ১৩ এপ্রিল নীলষষ্ঠী।

নীলষষ্ঠীর দিন কেমন যাবে ১২ টি রাশির জাতক জাতিকার (Zodiac Sign) জীবন

মেষ রাশি: বাড়বে আত্মবিশ্বাস। যে কাজে হাত দেবেন সাফল্য পাবেন। কর্মজগতে সহকর্মীদের সহযোগিতা পাবেন। আপনার মেধা, বুদ্ধি পরিশ্রম করার শক্তিকে আরও বাড়িতে তুলবে। শারীরিক ও মানসিক অবস্থার উন্নতি।

বৃষ রাশি: সময় ভালো যাবে। বিশেষ করে শিক্ষার্থীদের জন্য বিশেষ শুভ সময়। সৃজনশীল কাজ কর্মে আপনার অগ্রগতি সুনাম সম্মান ও মর্যাদাকে বৃদ্ধি করবে। ভালোবাসার মানুষের সঙ্গে সম্পর্ক আরও দৃঢ় হবে। শরীরের প্রতি যত্নশীল থাকুন।

মিথুন রাশি : অস্থিরতা ও ধৈর্যর অভাব থাকবে। ফলে অনেক কাজে বিঘ্ন ঘটতে পারে। পারিবারিক জীবনে সকল কিছু পাওয়ার ক্ষেত্রে অধৈর্য হলেই বিপদ বাড়বে। গুরুজনদের পরামর্শ মেনে চলুন। কর্মক্ষেত্রে এই সপ্তাহে একটু জটিলতা তৈরি হতে পারে। বুদ্ধি বিবেচনা করে কাজ করুন।

আরও পড়ুন- এবার বদলে যাবে জীবন, বিশেষ চমকের অপেক্ষায় তিন রাশি

কর্কট রাশি: সব দিক দিয়ে লাভবান হবেন। মিডিয়া কর্মী, সাংবাদিক, প্রকাশক বা পত্রিকার সঙ্গে জড়িতদের আয় রোজগার বৃদ্ধি পাবে। ছোট ভাই-বোনের কল্যাণে সামাজিক সম্মান ও মর্যাদা বৃদ্ধি পেতে থাকবে। কর্মক্ষেত্রে উন্নতি, ব্যবসায় লাভ হবে।

সিংহ রাশি: আজ আর্থিকভাবে সফল হওয়ার দিন। খুচরো বা পাইকারি ব্যবসায় আজ অনেক বড় সুযোগ পেতে চলেছেন। খাদ্য, বস্ত্র ও শস্য ব্যবসায়ীদের আর্থিক উন্নতির যোগ প্রবল। ব্যক্তিজীবনে মানুষের সাহায্য পাবেন। আর্থিক উন্নতির যোগ। কর্মক্ষেত্রে উন্নতি।

কন্যা রাশি: জীবনের অপূর্ণ স্বপ্নগুলো পূরণ হবে। সাফল্যের শিখরে পৌঁছবেন। শরীর স্বাস্থ্য ভালো হয়ে উঠবে। আপনার প্রভাব প্রতিপত্তি সম্মান মর্যাদা বৃদ্ধি পাবে। সম্মান বাড়বে। কর্মস্থলে উন্নতি। যে কোনও প্রতিযোগিতা মূলক কাজে সাফল্য।

তুলা রাশি: বিদেশ ভ্রমণে সুযোগ। আর্থিক উন্নতি। তবে আয়ের তুলনায় আজ ব্যয় বৃদ্ধি পাবে। পরিকল্পনা করে খরচ করতে হবে। গুরুজনদের পরামর্শ মেনে চলুন। ব্যবসায় উন্নতি, কর্মক্ষেত্রে যোগাযোগ বৃদ্ধি।

বৃশ্চিক রাশি: আজ বকেয়া বহু বিল আদায়ের চেষ্টা সফল হবে। কর্মস্থলে বা ব্যবসায় সাফল্য। সঞ্চয় বাড়বে। বড় ভাই-বোন বা বন্ধুর সম্পর্ক ভালো থাকবে। আর্থিক ভাবে লাভবান হবেন। স্বাস্থ্য ভালো যাবে। দাম্পত্য জীবনে সুখের সঞ্চার।

ধনু রাশি: কর্ম জীবনে উন্নতি। যারা চাকরির জন্য চেষ্টা করছিলেন, তাদের স্বপ্ন পূরণ হতে পারে। আপনার মেধা ও দক্ষতা দিয়ে সমাজে প্রতিষ্ঠিত হতে পারবেন। প্রভাবশালী ব্যক্তির সহযোগিতা পাবেন। স্বাস্থ্য ভালো যাবে। ভালোবাসার মানুষটিকে আরও বুঝতে চেষ্টা করুন। যেকোনও সম্পর্কেই দৃঢ়তা বৃদ্ধি পাবে।

মকর রাশি: কর্মে সাফল্য, ভাগ্য সাথ দেবে। পরিশ্রম করুন ফলে পাবেন। অলসতা পরিহার করুন। বিদেশ যাত্রার যোগ। অনেক অগ্রগতি হবে। ধর্মীয় কাজ কর্মে অংশ নিতে পারবেন। সংসারে শ্রীবৃদ্ধি।

কুম্ভ রাশি : সকল প্রকার ঝুঁকি নেওয়ার ক্ষেত্রে আজ সতর্ক থাকতে হবে। সচেতন ভাবে আর্থিক লেনদেন করুন। কর্মক্ষেত্রে সাময়িক ঝঞ্ঝাট বাড়তে পারে, বিতর্ক বিবাদ এড়িয়ে চলুন। স্বাস্থ্য একটু সমস্যা করতে পারে, বিশেষ করে পেটের সমস্যা ভোগাতে পারে।

মীন রাশি : দাম্পত্য জীবন বড়ই বিচিত্র। ভালোবাসার মানুষটিকে সব সময় পাশে পাবেন। জীবনের মানেটাই পালটে যাবে। অনেক অনেক সুন্দর হয়ে উঠবে জীবন। কর্মক্ষেত্রে উন্নতি। ব্যবসায় লাভ বৃদ্ধি। অবিবাহিতদের বিয়ের ক্ষেত্রে পাত্র পাত্রী নির্বাচন হতে পারে। মানসিক প্রশান্তি বজায় থাকবে।